پاکستان ايشياء کپ اوګټو
بنگله ديش ته د ګتی لپاره په آخری بال څلور رنځ پکار وو خو په آخری بال یی یواځی یو رنز جوړ کو. 
ډهاکه کې روان د ايشياء کپ کرکټ ټورنامنټ په فائنل کې د بنگله ديش ۳ لوبغاړي آوټ شوس او د ګټی لپاره ورته نور ۱۰۵ رنزونه پکار دی. نن بنگله ديش ټاس گټلى وو او پاکستان ته يې داول د بيټنگ بلنه ورکړې وه. نن د پاکستان شروع ښه نۀ وه او په شپږم اوور کې دپاکستان دوه لوبغاړي د19 په مجموعي سکور اوټ شول، په هغوي کې ناصرجمشيد او يونس خان شامل دي. کپتان مصباح الحق په 13 رنز سره پينځلسم اوور کې رن اوټ شو او په دغه موقع دپاکستان مجموعي سکور 55 ؤ، څلورم اوټ شوى لوبغاړى محمد حفيظ ؤ چې 40 رنز يې جوړ کړل. دپاکستان لخوا وکټ کيپر سرفراز احمد دڅلورو چوکو په مدد سره تر ټولو زيات 46 رنز جوړ کړي او هغه ناټ اوټ پاتې شوى. شاهد خان آفریدی ۳۲، عمر اکمل او حماد اعظم ۳۰، ۳۰ رنزونه جوړ کړی. په مقررو 50ؤ اورونو کې پاکستان بنگله ديش ته دگټې لپاره د237ؤ رنزو هدف ورکو. پاکستاني ټيم کې دوهاب رياض پځايې وکټ کيپر سرفراز احمد شامل کړل شوى او بنگله ديشي ټيم کې کوم بدلون نۀ دى شوى. بنگله ديش ته د ګټی لپاره په ۱۵ اوورونو کښې نور یو سل پینځلس رنزونه پکار دی او ۷ لوبغاړی يی پاتې دی. بنگله ديش دتوقعو خلاف په دغو مقابلو کې تر دې مهاله ښه کارکردگي ښودلې او موجوده عالمي چيمپئين هند او پخواني نړيوال چيمپئين سري لنکا ته يې په ماتې ورکولو سره په لمړي ځل فائنل ته درسيدو اعزاز ترلاسه کړى. پاکستان دولس کاله وروستو دايشياء کپ فائنل ميچ لوبوي او دميچ څخه وړاندې خپلو خبرو کې مصباح الحق وئيلي دي چې دهغه دټيم لپاره دغه دگټې يوه ښه موقع ده. دټاس گټلو وروستو دبنگله ديش کپتان مشفق الرحيم وويل دهغه ټيم فائنل پورې رسيدو څخه مزه اخلي او ددغه ميچ دگټلو لپاره په پوره توگه تيار دي. دټورنامنټ لمړى ميچ پاکستان دبنگله ديش په ضد په 21 رنزو سره گټلى ؤ.